Hong Kong

A Rechión Administrativa Especial de Hong Kong d'a Republica Popular China Pachina web oficial de Hong Kong. ye una rechión chinesa formada por una peninsula y cuantas islas, entre ellas a isla de Hong Kong, en a mar d'a China Meridional, en o delta d'o río d'as Perlas, chunto a la provincia de Guangdong. Dica 1997 estió una colonia d'o Reino Uniu.

O nombre d'a isla de Hong Kong (chinés: 香港, pinyin: Xiānggǎng) significa "puerto vaforoso". A transcripción "Hong Kong" ye basada en a pronuncia cantonesa.

Hong Kong ye una d'as dos "rechions administrativas especials" de China. L'atra ye l'antigua colonia portuguesa de Macau. En istas dos rechions administrativas especials s'aplica lo modelo administrativo conoixiu como un país, dos sistemas (一國兩制, yì guó liǎng zhì). Iste sistema, ideyau por Deng Xiaoping, pretende que s'aplicase a una eventual reunificación con Taiwán, pende en o mantenimiento d'un sistema economico capitalista baixo la sobiranía d'un país d'ideolochía oficial comunista. Antimás d'o sistema economico, istas dos rechions tienen un sistema administrativo y chudicial independient, y mesmo lo suyo propio sistema de duanas y mugas externas.

 Cultura 
 Cine 
En Hong Kong se celebra lo Festival Internacional de Cine de Hong Kong.

 Esporte 
As politicas esportivas y directrices ta l'organización d'eventos esportivos en Hong Kong son reguladas por o Major Sports Events Committee.  Pachina web d'o Major Sports Events Commitee.

Dende l'anyo 2004, lo Hong Kong Sports Institute Limited ye l'organismo d'o gubierno ta lo control, l'analís y lo desarrollo d'os esportistas de Hong Kong ta la participación en os diferents esportes y competicions esportivas internacionals. Pachina web d'o Hong Kong Sports Institute Limited.

En Hong Kong se practica muita variedat d'esportes, bel uns d'éls derivaus d'a luenga ocupación britanica. Cal destacar o fútbol, o golf, as cursas de caballos, o basketbol, o críquet, as cursas de barco dragón y lo rugby.

D'entre los suyos esportistas en a historia cal destacar a Lee Lai-shan, a primera esportista naixida de Hong Kong que consiguió una medalla olimpica en vela en os Chuegos Olimpicos de 1996 celebraus en Atenas.

 Referencias 

*